open-index/open-wikipedia-markdown huggingface dataset:
திசா பதானி

thumb|திசா பதானி
**திசா பதானி** என்பவர் இந்தியாவைச் சேர்ந்த நடிகை ஆவார். அவர் இந்தி படங்களில் முதன்மையாக பணியாற்றுகிறார். வருண் தேஜாவிற்கு  ஜோடியாக 2015 ஆம் ஆண்டில் வெளிவந்த தெலுங்குத் திரைப்படமான *லோஃபர்* மூலம் தனது நடிப்பு வாழ்க்கையைத் தொடங்கினார். 2016 ஆம் ஆண்டில் விளையாட்டு வாழ்க்கை வரலாற்றான *எம்.எஸ்.தோனி: தி அன்டோல்ட் ஸ்டோரி* என்ற திரைப் படத்தில் பாலிவுட்டில் அறிமுகமானர். 2017 ஆம் ஆண்டில் சீன அதிரடி நகைச்சுவை திரைப்படமான *குங் ஃபூ யோகாவில்* நடித்தார். இந்தத் திரைப்படம் எல்லா காலத்திலும் அதிக வசூல் செய்த சீன திரைப்படங்களில் ஒன்றாகும் . வணிக ரீதியாக வெற்றி பெற்ற இந்தி மொழி அதிரடி திரைப் படங்களான *பாகி 2* (2018) மற்றும் *பாரத்* (2019) ஆகிய என்பவற்றில் நடித்தார்.

## திரைத்துறையில்
திசா பதானி 2015 ஆம் ஆண்டில்  வருண் தேஜுவுடன் தெலுங்குத் திரைப்படமான *லோஃபர்* மூலம் திரைத்துறைக்கு அறிமுகமானார். கட்டாய திருமணத்திலிருந்து தப்பிக்க வீட்டிலிருந்து ஓடும் மவ்னி என்ற பெண்ணின் பாத்திரத்தில் நடித்தார். இந்தத் திரைப்படத்தை பூரி ஜகந்நாத் இயக்கினார். மேலும் இத்திரைப்படத்தை சி.கே. என்டர்டெயின்மென்ட்டின் கீழ் சி. கல்யாண் தயாரித்தார். இப்படம் 200 மில்லியன் டாலர் பட்ஜெட்டில் தயாரிக்கப்பட்டது. பாக்ஸ் ஆபிஸில் 106 மில்லியன் டாலர் வசூலைப் பெற்றது. திசா பதானி 2016 ஆம் ஆண்டில்  டைகர் ஷிராஃப் உடன் டி- சீரிஸின் கீழ் பூஷண் குமார் மற்றும் கிருஷன் குமார் ஆகியோரால் தயாரிக்கப்பட்ட மற்றும் மீட் பிரதர்ஸ் இசையமைத்த இசைக் காணொளியில் தோன்றினார். மீட் பிரதர்ஸ் எழுதி இயக்கிய இக் காணொளிக்கு பாடகர் அதிதி சிங் சர்மா குரலைக் கொடுத்தார். 

நீரஜ் பாண்டேவின் இயக்கத்தில் இந்திய கிரிக்கெட் அணியின் முன்னாள் தலைவர் மகேந்திர சிங் தோனியின் வாழ்க்கை கதையை அடிப்படையாகக் கொண்ட வாழ்க்கை வரலாற்று விளையாட்டுத் திரைப்படமான நீரஜ் பாண்டேவின் *எம்.எஸ் தோனி: தி அன்டோல்ட் ஸ்டோரி* என்ற திரைப்படத்தில் நடித்தார். திசா பதானி கார் விபத்தில் இறந்த மகேந்திர சிங் தோனியின் காதலி பிரியங்கா ஜா என்ற பாத்திரத்தில் நடித்தார். இத்திரைப்படத்தில் சுசாந்த் ராஜ்புத், கியாரா அத்வானி ஆகியோரும் நடித்துள்ளனர். நீரஜ் பாண்டே இயக்கி, பாக்ஸ் ஸ்டார் ஸ்டுடியோஸால் தயாரிக்கப்பட்ட இந்தத் திரைப்படம் 2016 ஆம் ஆண்டு செப்டம்பர் 30 அன்று வெளியிடப்பட்டது. இது 2.16 பில்லியன் வசூல் மூலம் மாபெரும் வெற்றி பெற்றது. சுஷாந்த் சிங் ராஜ்புத் மற்றும் திஷா இருவருக்கும் அதிக வசூல் செய்த படமாக கருதப்படுகின்றது. இதில் திசாவின் நடிப்பு பரவலாக ஏற்றுக்கொள்ளப்பட்டது. திசா பதானி  சோனு சூட் உடன் ஜாக்கி சானின் நகைச்சுவை அதிரடி திரைப்படமான குங் ஃபூ யோகாவிலும் நடித்தார். குங் ஃபூ யோகா 2017 ஆம் ஆண்டில் திரைக்கு வந்தது.

பதானி பின்னர் பாகி 2 இல் டைகர் ஷிராஃப் உடன் இணைந்து நடித்தார். இது 2016 ஆம் ஆண்டின் வெற்றிப் படமான பாகியில் டைகர் ஷிராஃப்,  ஷ்ரத்தா கபூர் ஆகியோர் நடித்துள்ளனர. இந்தத் திரைப்படத்தை சஜித் நதியாட்வாலா தயாரித்து, அகமது கான் இயக்கியுள்ளார். இப்படம் 2018 ஆம் ஆண்டு மார்ச் 30 அன்று உலகளவில் வெளியிடப்பட்டது.   சுமார் ₹ 243 கோடி வசூலை பெற்றது.

பிரபலங்கள் பலர் தங்களது சொந்த யூடியூப் சேனலை உருவாக்கி வருவதாகவும், தற்போது திஷா பதானி தனது யூடியூப் சேனலையும் தொடங்கவிருப்பதாகவும் சமீபத்தில் தகவல் வெளிவந்தது.

## சான்றுகள்

பகுப்பு:இந்திய நடிகைகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
ஆரிப் வாலா தெஹ்சில்

**ஆரிப்வாலா** (ஆங்கிலம்: Arifwala உருது : عارِف والا ) என்பது பாகிஸ்தானின் பஞ்சாப் மாகாணத்தில் உள்ள பாக்பட்டன் மாவட்டத்தின் ஒரு தெஹ்ஸில் ஆகும். இது பக்கப்பட்டன் மாவட்டத்தின் தென்மேற்கில் அமைந்துள்ளது.

## வரலாறு
பத்தொன்பதாம் நூற்றாண்டில், ஆரிஃப்வாலா சக் எண் 61 / ஈபி என பெயரிடப்பட்ட ஒரு கிராமமாக மட்டுமே இருந்தது. பின்னர் அந்தக் கிராமத்தில் தங்கியிருந்த "ஆரிஃப் பாபா" என்ற சூஃபியின் பெயரால் இந்தக் கிராமம் ஆரிஃப்வாலா என்று அழைக்கப்பட்டது. அவரின் கல்லறை ஆரிப்வாலாவின் ரயில் நிலையத்திற்கு அருகில் அமைந்துள்ளது. 1908 ஆம் ஆண்டில், துணை ஆளுநர் ஹர்பர்ட் என்பவர் புதிய நகரமான அரிஃப்வாலாவை நிறுவினார். இப்பகுதியில் வசிக்கும் மிக முக்கியமான இனக்குழுக்கள் ராஜ்பூத் மோஹ்லா, குஜ்ஜார், அரேன், ராஜா, கரல், ராய், ராணா, சுகேரா மற்றும் டோக்ரா என்பவர்கள் ஆவார்கள். 1987 ஆம் ஆண்டில் ஆரிஃப்வாலா துணைப்பிரிவு என்ற நிலைக்கு உயர்த்தப்பட்டது. 1995 ஆம் ஆண்டில் இப்பகுதி பாக்பட்டன் மாவட்டத்துடன் இணைக்கப்பட்டது. ஆரிப்வாலாவிற்கு அருகிலுள்ள பிரபலமான இடம் கபாலா ஆகும். அரேன் இனத்தவர் இங்கு வசிக்கும் முக்கிய இனக்குழுவினர் ஆவார்கள். இவர்கள் பெரும்பாலும் விவசாயிகள்.

சக் 159 இ.பி. கிராமம் ஆரிப்வாலாவில் இருந்து 5 கி.மீ தூரத்தில் உள்ளது. சையத் ஆபிட் உசேன் சைதி என்பவர் மேற்கொண்ட குறிப்பிடத்தக்க முயற்சிகளின் அடிப்படையில் நிறைய வளர்ச்சி பணிகள் மேற்கொள்ளப்பட்டன. இவர் சக் 159 ஈபி கிராமத்தில் மின்சாரம் வழங்க போராடியவர் ஆவார். 1960 ஆம் ஆண்டுகளின் முற்பகுதியில் சக் 159 ஈபியை மாதிரி கிராமமாக அங்கீகரிக்க முடிந்தது. ஆரிஃப்வாலா தெஹ்ஸில் நிர்வாக ரீதியாக 30  நகராட்சிகளாக பிரிக்கப்பட்டுள்ளது.

## மக்கட்தொகை
இந்தக் கிராமத்தில் வசிக்கும் மக்களில் பெரும்பாலானவர்கள் விவசாயிகள் ஆவார்கள். சுமார் 75% வீதமான மக்கள் கிராமங்களில் வாழ்கின்றனர். 25% வீதமான மக்கள் மட்டுமே நகர்ப்புறத்தில் வாழ்கின்றனர். ஆனால் ஆரிஃப்வாலா வளாகத்தில் தொழில்மயமாக்கலினால் மக்கள்  நகர்ப்புற பகுதிகளுக்கு இடம்பெயர்கின்றனர். ஆரிஃப்வாலா தெஹ்ஸில் 295,146 ஏக்கர் (5 கி.மீ 2 ) பரப்பளவில் 720,000 மக்கட் தொகையைக் கொண்டது. நகர்ப்புற பகுதி 457 ஏக்கர் (1.82 கி.மீ. 2 ) ஆகும். மேலும் விவசாய பகுதி 1274 ஏக்கர் (3.18 கி.மீ.²) பரப்பளவைக் கொண்டுள்ளது. பஞ்சாபி முதன்மை மொழியாக பேசப்படுகின்றது. ஆனால் உருது மொழியும் பரவலாக பயன்படுத்தப்படுகிறது.

## பொருளாதாரம்
உள்ளூர் பொருளாதாரத்திற்கு விவசாயம் முக்கிய பங்காற்றுகின்றது. குறிப்பாக பருத்தி, தானியங்கள், உருளைக்கிழங்கு, கோதுமை, மக்காச்சோளம் மற்றும் அரிசி என்பன  பாகிஸ்தான் மற்றும் உலகம் முழுவதும் ஏற்றுமதி செய்யப்படுகிறது. அரிஃப்வாலாவின் தானிய சந்தை பாகிஸ்தானின் மிகப்பெரிய தானிய சந்தைகளில் ஒன்றாகும். இங்குள்ள விவசாயிகள் பல்வேறு வகையான காய்கறிகளை பயிரிடுகின்றனர். அவை பாகிஸ்தான் முழுவதும் ஏற்றுமதி செய்யப்படுகின்றன.

## தொழில்
ஆரிப்வாலா நகரத்தின் தொழில்கள் பிரதானமாக வேளாண் சார்ந்தவையாகும். முக்கியத் தொழில்களில் பானம் மற்றும் உணவு பதப்படுத்தல், அரிசி ஆலைகள், பருத்தி விதை நீக்கும் ஆலைகள், மாவு ஆலைகள், உர நிறுவனங்கள், காய்கறி நெய் மற்றும் சமையல் எண்ணெய் ஆலைகள், கோழி தீவனம், விதைகள் பதப்படுத்துதல் மற்றும் தோல் பொருட்கள் ஆகியவை அடங்கும்.

## காலநிலை
ஆரிப்வாலாவில் கோடைக்கால வெப்பநிலை 45&nbsp;°C ஆகவும், குளிர்கால வெப்பநிலை 05&nbsp;°C ஆகவும் இருக்கும். புறநகர்ப் பகுதிகளின் மண் மிகவும் வளமானதாகும்.

## சான்றுகள்

பகுப்பு:பாக்கித்தான்
குளோரைட்டு

**குளோரைட்டு** *(Chlorite)* எதிர்மின் அயனியின் மூலக்கூற்றுவாய்ப்பாடு ClO−2  ஆகும். இந்த எதிர்மின் அயனியில் குளோரின் +3 என்ற ஆக்சிசனேற்ற நிலையில் உள்ளது. குளோரைட்டு என்ற எதிர்மின் அயனியைக் கொண்டுள்ள எந்த வேதிச் சேர்மத்தையும் ஒரு குளோரைட்டு என்று வரையறுக்கலாம். குளோரசு அமிலத்தின் உப்புகள் அனைத்தும் பொதுவாக குளோரைட்டுகள் என்றழைக்கப்படுகின்றன.

## சேர்மங்கள்

தனி அமிலமான குளோரசு அமிலம் (HClO2) என்பதே குறைந்த நிலைப்புத் தன்மை கொண்ட குளோரினின் ஆக்சோ அமிலத்திற்கு எடுத்துக்காட்டாகும். குறைவான அடர்த்தியுடன் ஒரு நீரிய கரைசலாக மட்டுமே இது அறியப்படுகிறது. இந்த அமிலத்தை ஓர் அடர் அமிலமாக மாற்ற இயலாது என்பதால் இச்சேர்மம் எந்தவிதமான வர்த்தக முக்கியத்துவத்தையும் பெறவில்லை. கார உலோகங்கள் மற்றும் காரமண் உலோகங்களின் சேர்மங்கள் அனைத்தும் நிறமற்றோ அல்லது வெளிர் மஞ்சள் நிறத்திலோ நிறங்கொண்டு காணப்படுகின்றன. சோடியம் குளோரைட்டு மட்டுமே (NaClO2) வர்த்தக முக்கியத்துவம் பெற்ற ஒரேயொரு குளோரைட்டு சேர்மமாகும். கன உலோக குளோரைட்டுகள் (Ag+, Hg+, Tl+, Pb2+, Cu2+ மற்றும் NH+4) போன்றவையும் நிலைப்புத்தன்மை இல்லாதவைகளாகும். மேலும் இவை வெப்பம் அல்லது அதிர்ச்சியால் கூட வெடித்தலுடன் சிதைவடைகின்றன .

சோடியம் குளோரேட்டிலிருந்து (NaClO3) மறைமுகமாக சோடியம் குளோரைட்டு சேர்மம் வருவிக்கப்படுகிறது. முதலில் வெடிக்கும் தன்மை கொண்ட நிலைப்புத்தன்மை இல்லாத குளோரின் டையாக்சைடு ClO2 வாயு உற்பத்தி செய்யப்படுகிறது. இதற்காக சோடியம் குளோரேட்டு சேர்மத்துடன் வலிமையான ஓர் அமிலக் கரைசல் சேர்க்கப்பட்டு அதனுடன் ஒரு பொருத்தமான ஒடுக்கும் முகவர் சேர்த்து அவ்வினை கலவை ஒடுக்குதல் வினைக்கு உட்படுத்தப்படுகிறது. சோடியம் குளோரைடு, கந்தக டை ஆக்சைடு அல்லது ஐதரோகுளோரிக் அமிலம் போன்ற ஒடுக்கும் முகவர்களில் ஒன்று இவ்வினைக்காகப் ஒடுக்கியாகப் பயன்படுத்தப்படுகிறது.
  
## கட்டமைப்பும் பண்புகளும்

குளோரின் அணுவின் மீதுள்ள தனி இணை எலக்ட்ரான்களின் வேதியியல் விளைவுகள் காரணமாக வளைவான மூலக்கூற்று வடிவியலை குளோரைட்டு அயனி ஏற்றுக் கொள்கிறது. O–Cl–O பிணைப்பின் பிணைப்புக் கோணம் 111 பாகைகளாகும். இதேபோல Cl–O பிணைப்பின் பிணைப்பு நீளம் 156 பைக்கோ மீட்டர்களாகும் . குளோரினின் ஆக்சி எதிர்மின் அயனிகளில் குளோரைட்டு அயனியே வலிமையான ஆக்சிசனேற்றி வகையாகும். நிலையான அரை செல் கட்டமைப்பின் ஆற்றல் வளத்தின் அடிப்படையிலேயே இதை வலிமையான ஆக்சிசனேற்றி என்று கூறுகின்றனர் .

## பயன்கள்

குளோரைட்டுகளில் மிகவும் முக்கியமான குளோரைட்டாகக் கருதப்படும் சேர்மம் சோடியம் குளோரைட்டு (NaClO2) சேர்மம் ஆகும். நெசவுத் தொழிலில் துணிகள், பசைகள், காகிதம் போன்றவற்றை வெளுக்க சோடியம் குளோரைட்டு பயன்படுத்தப்படுகிறது. இருப்பினும் இது வலுவான ஆக்சிசனேற்ற தன்மை கொண்டு இருந்தபோதிலும் நடுநிலை இனங்களான குளோரின் டை ஆக்சைடு (ClO2) போன்ற சேர்மத்தை உருவாக்க இது பெரும்பாலும் நேரடியாகப் பயன்படுத்தப்படுவதில்லை, பொதுவாக ஐதரசன் குளோரைடு (HCl) உடனான வினை வழியாக உருவாக்கப்படுகிறது.

:5 NaClO2 + 4 HCl → 5 NaCl + 4 ClO2 + 2 H2O

## பிற ஆக்சியெதிர்மின் அயனிகள்

குளோரினுக்கு பல்வேறு ஆக்சியெதிர்மின் அயனிகள் உள்ளன. அவற்றில் தொடர்புள்ள எதிர்மின் அயனிகளுடன் குளோரின் −1, +1, +3, +5, அல்லது +7 என்ற ஆக்சிசனேற்ற நிலைகளில் காணப்படுகிறது.  குளோரின் (Cl−) ஐப்போகுளோரைட்டு (ClO−),  குளோரைட்டு (ClO−2), குளோரேட்டு (ClO−3) மற்றும் பெர்குளோரேட்டு (ClO−4) என்ற குளோரைட்டுகள் பொதுவாக அறியப்படுகின்றன. குளோரின் ஆக்சைடுகள் என்ற பெரிய சேர்மங்களின் குழுவில் இதுவும் ஒரு பகுதியாகும். 

## மேற்கோள்கள்

பகுப்பு:குளோரைட்டுகள்
பகுப்பு:குளோரின் ஆக்சைடுகள்
ஸ்ரீ அமராவதி கலை மற்றும் அறிவியல் கல்லூரி

**ஸ்ரீ அமராவதி கலை மற்றும் அறிவியல் கல்லூரி** 2019 இல் நிறுவப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. கரூர் மாவட்டம் வெள்ளியணையில் அமைந்துள்ளது

## சான்றுகள்

பகுப்பு:கரூர் மாவட்டத்திலுள்ள தனியார் கலைக் கல்லூரிகள்
சமினா பெயிக்

**சமினா காயல் பெயிக் (ஆங்கிலம் : Samina Baig)** (  ) 1990 செப்டம்பர் 19 அன்று பிறந்த இவர் ஒரு பாக்கித்தானிய உயரமான மலைகளில் மலையேறுபவர் ஆவார். இவர் 2013 இல் எவரெஸ்ட் சிகரத்தில் ஏறினார். பின்னர் 2014 க்குள் அனைத்து ஏழு உயரமான சிகரங்களையும் ஏறியுள்ளார். எவரெஸ்ட்சிகரம் மற்றும் ஏழு மலையுச்சிகளை ஏறிய முதல் மற்றும் ஒரே பாக்கித்தான் பெண் இவர் ஆவார். 21 வயதிலேயே எவரெஸ்ட் சிகரத்தை ஏறிய இளைய முஸ்லீம் பெண்மணியும் ஆவார்.

*சமினா,* 2010 ஆம் ஆண்டில் பாக்கித்தானின் சாஷ்கின் சார் (6,000 மீட்டருக்கு மேல்) என்ற சிகரத்தை முதன்முதலில் ஏறினார். பின்னர் அதற்கு *சமினா சிகரம் என்று* பெயரிடப்பட்டது. அவர் 2011 இல் 'கோ-இ-ப்ரோபார்' ('மலையின் சமத்துவம்') என்ற சிகரத்தை அடைந்தார். ஏழு கிலோமீட்டர் உயரமுள்ள ஸ்பான்டிக் சிகரத்தை ஏறும் பெயிக்கின் முயற்சி மோசமான வானிலை காரணமாக தோல்வியுற்றது.

## ஆரம்பகால வாழ்க்கை மற்றும் தொழில்

பாகிஸ்தானின் கில்கிட்- பாக்கித்தானின் கில்கிட்-பால்தித்தானிலுள்ள அன்சா கோஜலில் உள்ள சிம்ஷால் கிராமத்தில் பிறந்த பெயிக், தனது சகோதரர் மிர்சா அலி என்பவரால் 15 வயதிலிருந்தே மலையேறுதலில் பயிற்சி பெற்றார். அவர் இளங்கலை பட்டம் பெற்ற மாணவி ஆவார். சமீனா தனக்கு நான்கு வயதாக இருக்கும்போதே மலையேறத் தொடங்கினார். இமயமலையைத் தவிர, இந்து குஷ் மற்றும் காரகோரத்தின் சிகரங்களில் ஒரு மலை வழிகாட்டியாகவும், பயணத் தலைவராகவும் பெயிக் பணியாற்றி வருகிறார். பெயிக் 2009 முதல் ஒரு தொழில்முறை மலையேறுபவராக உள்ளார். ஆசாத் சம்மு-காசுமீர் மற்றும் கில்கிட் பால்த்திஸ்தானின் தொலைத் தொடர்பு இயக்ககமான சிறப்புத் தகவல் தொடர்பு அமைப்பு (எஸ்.சி.ஓ) அவரை அதன் விளம்பரத் தூதராக நியமித்துள்ளது. இந்த ஒப்பந்தம் கையெழுத்திடும் விழா ராவல்பிண்டியில் உள்ள சிறப்புத் தகவல் தொடர்பு அமைப்பின் தலைமையகத்தின் நடைபெற்றது. இந்நிகழ்ச்சியில் மேஜர் ஜெனரல் அமீர் அஜீம் பஜ்வா மற்றும் சிறப்புத் தகவல் தொடர்பு அமைப்பின் அதிகாரிகள்  பலரும் கலந்து கொண்டனர்

## எவரெஸ்ட் சிகரம் ஏறுதல்

2013 மே19 அன்று எவரெஸ்ட் சிகரத்தை ஏறிய முதல் இந்திய பெண்மணி மற்றும் மூன்றாவது இந்தியர் என்ற பெருமையை சமினா பெயிக் பெற்றார்.   எவரெஸ்ட் சிகரத்தை ஏறுவதில் இந்திய இரட்டை சிறுமிகளான தாஷி மற்றும் நுங்ஷி மாலிக் ஆகியோரும் அவருடன் சேர்ந்து கொண்டனர். இந்தோ-பாக்கித்தான் நட்பு மற்றும் அமைதியின் செய்தியை பரப்புவதற்காக அவர்கள் ஒன்றாக இந்தியா மற்றும் பாக்கித்தானின் தேசியக் கொடிகளை உச்சத்தில் நட்டனர். மலையேறுவதற்கு முன்பு தனது சகோதரருடன் ஒரு நேர்காணலில்; இந்த பயணம் பாலின சமத்துவத்தின் நிரூபணம் என்றும் பெயிக் கூறினார்.  எவரெஸ்ட் சிகரம் சுமார் 248 மீட்டர் தொலைவே இருக்கும்போது சமினாவின் சகோதரர் மிர்சா அலி, பாக்கித்தானில் பெண் அதிகாரம் குறித்த செய்தியை அனைவருக்கும் முன்வைக்க, அவரது சகோதரி தனது ஆதரவின்றி தனியாக சிகரத்தை அடையட்டும் என்பதற்காக அவரை தனியே அனுப்பினார்.

## பிரபலமான கலாச்சாரத்தில்

எவரெஸ்ட் சிகரத்திற்கு அவர் மேற்கொண்ட பயணத்தின் பேரில் *பியோண்ட் தி ஹைட்ஸ்* என்ற ஆவணப்படமும் தயாரிக்கப்பட்டது.

## மேலும் காண்க

* அமீர் மெகதி

## குறிப்புகள்

## வெளி இணைப்புகள்
*Mirza Baig's blog
*Samina Baig on GBee 
*Pakistan Youth Outreach 
*Green Flag on the top of the World 
*Beyond the Heights
*Karakorum Expedition
*Samina Baig on All Things Hunza 

பகுப்பு:1990 பிறப்புகள்
பகுப்பு:வாழும் மக்கள்
ரன்தீப் ஹூடா

thumb|ரன்தீப் ஹூடா
**ரன்தீப் ஹூடா** (Randeep Hooda ; பிறப்பு 20 ஆகஸ்ட் 1976) ஓர் இந்திய நடிகர் மற்றும் குதிரையேற்ற வீரர் ஆவார். இந்தித் திரைப்படத் துறையில் பணியாற்றியதற்காக மிகவும் பரவலாக அறியப்படும் இவர், இரண்டு ஸ்டார்டஸ்ட் விருதுகள் பெற்றுள்ளார். மேலும் பிலிம்பேர் மற்றும் சர்வதேச இந்திய திரைப்பட அகாடமி விருதுகளுக்கு தலா ஒரு முறை பரிந்துரை செய்யப்பட்டார்.

ஹரியானாவின் ரோத்தக்கில் பிறந்த ஹூடா, சோனேபத்தில் உள்ள நேரு பள்ளியில் படித்தார். பின்னர் இவர் ஆஸ்திரேலியாவின் மெல்போர்னில் மனிதவள மேலாண்மையில் முதுகலைப் பட்டம் பெற்றார். இந்தியா திரும்பியதும் விளம்பரம் மற்றும் நாடக தயாரிப்புகளில் நடிக்கத் தொடங்கினார். மீரா நாயரின் *மான்சூன்* வெட்டிங் (2001) இந்தித் திரைப்படத்தில் இவர்  அறிமுகமானார். இவரின் *டி* (2005) மற்றும் *கர்மா அவுர் ஹோலி* (2009) உள்ளிட்டவை விமர்சன ரீதியாகவும் வணிக ரீதியாகவும் தோல்வி அடைந்தன.

வணிக ரீதியாக வெற்றி பெற்ற  *ஒன்ஸ் அபான் எ டைம் இன் மும்பை* (2010) இல் ஹூடா நடித்தபோது அவரது திரைப்பட வாழ்க்கையில் ஒரு திருப்புமுனை ஏற்பட்டது. பின்னர் *சாஹேப், பிவி அர் கேங்க்ஸ்டர்* (2011) இல் இவர் நடித்ததன் மூலம் பரவலாக அறியப்பட்டார்.  இது அவருக்கு சிறந்த துணை நடிகருக்கான ஐஃபா விருதைப் பெற்றுத்தந்தது. *ஜன்னத் 2* (2012) மற்றும் *ஜிஸ்ம் 2* (2012) ஆகிய வெற்றிப் படங்களில் இவர் நடித்தார்.

ஹூடா தனது திரைப்படங்கள் தவிர்த்து  பல மேடை நாடகங்களிலும்  நடித்துள்ளார். மேலும் லீ பிளெசிங்கின் *எ வாக் இன் தி வூட்ஸ்* தழுவலுடன் நாடக ஆசிரியராக அறிமுகமானார். இவர் ஒரு தொழில்முறை குதிரையேற்ற வீரர், ஆவார். இவர் வழக்கமாக போலோ, ஷோ ஜம்பிங் மற்றும் டிரஸ்ஸேஜ் போன்ற நிகழ்வுகளில் பங்கேற்கிறார். இந்திய குதிரையேற்றம் கூட்டமைப்பு ஏற்பாடு செய்த புதுடில்லியில் நடந்த அலங்கார நிகழ்ச்சியில் இவர் வெள்ளிப் பதக்கம் வென்றார்.

## ஆரம்பகால வாழ்க்கை மற்றும் பின்னணி
ரந்தீப் சிங் ஹூடா ஆகஸ்ட் 20, 1976 அன்று இந்தியாவின் ஹரியானாவின் ரோத்தக்கில் பிறந்தார். ரன்தீப் ஹூடாவின் பெற்றோர் ரன்பீர் ஹூடா மற்றும் ஆஷா தேவி ஹூடா ஆவர். இவரின் தந்தை மருத்துவ அறுவை சிகிச்சை நிபுணர் ஆவார். இவரின்  தாயார் சமூக சேவகர். இவர் தனது குழந்தைப் பருவத்தின் பெரும்பகுதியை தனது பாட்டியுடன் கழித்தார். ஏனெனில் அவரது பெற்றோர் பல இடங்களுக்குப் பயணம் செய்து மத்திய கிழக்கில் வசித்து வந்தனர். அவருக்கு  அஞ்சலி ஹூடா சங்வான் எனும் ஒரு மூத்த சகோதரி இந்தியாவிலும் அமெரிக்காவிலும் பயிற்சி பெற்ற (எம்பிபிஎஸ், எம்.டி) மருத்துவர் ஆவார். சந்தீப் ஹூடா எனும் தம்பி சிங்கப்பூரில் மென்பொருள் பொறியாளராகப் பணிபுரிகிறார்.

ஹூடா ஒரு ஜாட் குடும்பத்தைச் சேர்ந்தவர். ஹரியானாவின் ராய் நகரில் உள்ள போர்டிங் பள்ளியான *மோதிலால் நேரு ஸ்கூல் ஆப் ஸ்போர்ட்ஸ்* (எம்.என்.எஸ்.எஸ்) என்பதில் இவர் கல்வி பயின்றார். அங்கு இவர் நீச்சல் மற்றும் குதிரையேற்ற விளையாட்டுகளில் பங்கேற்று தேசிய அளவில் பதக்கங்களை வென்றார்.

ரெடிஃப்.காமுக்கு அளித்த பேட்டியில், மக்கள் முன் தோன்றுவதை இவர்  ரசிப்பதாக கூறினார். இருப்பினும், இவர் ஒரு மருத்துவராக வேண்டும் என்று அவரது குடும்பத்தினர் விரும்பியதாகவும் கூறினார்.

## திரைப்படங்கள்
இந்தியா திரும்பியதும் விளம்பரம் மற்றும் நாடக தயாரிப்புகளில் நடிக்கத் தொடங்கினார். மீரா நாயரின் *மான்சூன்* வெட்டிங் (2001) இந்தித் திரைப்படத்தில் இவர்  அறிமுகமானார். இவர் *டி* (2005) மற்றும் *கர்மா அவுர் ஹோலி* (2009) உள்ளிட்ட படங்களில் விமர்சன ரீதியாகவும் வணிக ரீதியாகவும் தோல்வி அடைந்தன.

## குறிப்புகள்

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:1976 பிறப்புகள்
சமிக்கா கருணாரத்தின

**சமிக்கா கருணாரத்தின** (*Chamika Karunaratne*, பிறப்பு: மே 29, 1996) இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக  சர்வதேச தேர்வுத் துடுப்பாட்டப் போட்டிகளில் விளையாடி வருகிறார். மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர் போட்டிகளிலும் விளையாடி வருகிறார். மேலும் இவர் 2015 ஆம் ஆண்டில் முதல் தரத் துடுப்பாட்டப் போட்டிகளிலும், 2015 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2019 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 31 முதல் தரத் துடுப்பாட்டப் போட்டிகளில் விளையாடி 1041 ஓட்டங்களையும் , 37 பட்டியல் அ துடுப்பாட்டப் போட்டிகளில் விளையாடி 273 ஓட்டங்களையும் , 1 தேர்வுத் துடுப்பாட்டப் போட்டிகளில் விளையாடி 22 ஓட்டங்களையும் 10 இருபது20 போட்டிகளில் விளையாடி 60 ஓட்டங்களையும் எடுத்துள்ளார்.

## உள்ளூர் போட்டிகள்

### முதல் தரத் துடுப்பாட்டம்
இவர் 2015 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார். டிசம்பர் 18 இல் கொழும்பு துடுப்பாட்ட அரங்கத்தில் தமிழ்நாடு யூனியன் துடுப்பாட்ட சங்க அணிக்கு எதிரான போட்டியில் இவர் மூர்ச் துடுப்பாட்ட  அணி சார்பாக முதல் தரத் துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் மே 25  இல் பேல்கம் துடுப்பாட்ட அரங்கத்தில் இந்திய அ துடுப்பாட்ட அணிக்கு எதிரான போட்டியில் இவர் இலங்கை அ துடுப்பாட்ட அணி சார்பாக விளையாடினார். 2019 சூப்பர் மாகாண ஒரு நாள் போட்டியில் இவர் கொழும்பு அணியில் இடம் பெற்றார்.

### பட்டியல்  அ
2015 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். நவம்பர் 28 இல் கொழும்பு துடுப்பாட்ட அரங்கத்தில்  தமிழ்நாடு யூனியன் துடுப்பாட்ட சங்க துடுப்பாட்ட அணிக்கு எதிரான போட்டியில் இவர் சராசென்ஸ் துடுப்பாட்ட சங்க அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் நவம்பர் 18,இல் காக்ஸ் பசாரில் உள்ள துடுப்பாட்ட அரங்கத்தில் ஆப்கானித்தான் லெவன் துடுப்பாட்ட  அணிக்கு எதிரான பட்டியல் அ போட்டியில் இவர் இலங்கை  லெவன் அணி சார்பாக விளையாடினார்.

### இருபது20
2015 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். டிசம்பர் 22 இல் கொழும்பு துடுப்பாட்ட அரங்கத்தில்  தமிழ்நாடு யூனியன் துடுப்பாட்ட சங்க அணிக்கு எதிரான போட்டியில் இவர் கொழும்பு துடுப்பாட்ட சங்க அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2018 ஆம் ஆண்டில் ஆகஸ்ட் 25 இல் தம்புலா துடுப்பாட்ட அரங்கத்தில் காலி துடுப்பாட்ட அணிக்கு எதிரான இருபது20 துடுப்பாட்டப் போட்டியில் இவர் கண்டி துடுப்பாட்ட அணி சார்பாக விளையாடினார்.

## சர்வதேச போட்டிகள்
2019 ஆம் ஆண்டில் இவர் தேர்வுத் துடுப்பாட்டப் போட்டியில் இவர் அறிமுகமானார். பெப்ரவரி 1 இல் கான்பெராவில் நடைபெற்ற தேர்வுத் துடுப்பாட்டப் போட்டியில் ஆத்திரேலியத் துடுப்பாட்ட அணிக்கு எதிராக இலங்கைத் துடுப்பாட்ட அணி சார்பாக தனது முதல் போட்டியில் இவர் விளையாடினார்.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1996 பிறப்புகள்
பகுப்பு:கொழும்பு மாவட்ட நபர்கள்
ஸ்ரீ சுபா பாரதி கலை மற்றும் அறிவியல் கல்லூரி

**ஸ்ரீ சுபா பாரதி கலை மற்றும் அறிவியல் கல்லூரி**  2000 இல் நிறுவப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன்  இணைக்கப்பட்டு தமிழ்நாடு அரசால் அங்கீகரிக்கப்பட்டது.
## அறிமுகம்
இது ஸ்ரீ பாரதி கல்வி அறக்கட்டளை புதுக்கோட்டையில் நிறுவப்பட்டது. 18.7.2005 தேதியிட்ட G.O Ms.226 இல் வழங்கப்பட்ட தமிழ்நாடு மாநில அரசின் ஒப்புதலுடன் இக்கல்லூரி, பாரதிதாசன் பல்கலைக்கழகத்துடன் இணைக்கப்பட்டது. இந்த கல்லூரிக்கு இந்திய பல்கலைக்கழக மானிய ஆணையம்(UGC)யால் அங்கீகாரம் பெற்றது
## இடம்
இந்த கல்லூரி ஆலங்குடி, புதுக்கோட்யில் அமைந்துள்ளது
## படிப்புகள்
ஆரம்பத்தில் 5 யு.ஜி படிப்புகளைக் கொண்ட இக்கல்லூரி கணினி அறிவியல் இளங்கலை, இளங்கலை ஆங்கிலம், இளங்கலை கணிதம், வர்த்தக பயன்பாடு என பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
எஸ். ஆர். எம். திருச்சி கலை மற்றும் அறிவியல் கல்லூரி

எஸ்.ஆர்.எம் திருச்சி கலை மற்றும் அறிவியல் கல்லூரி 2018-2019 கல்வியாண்டில் தொடங்கப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
## அறிமுகம்
யுஜிசி சட்டத்தின் பிரிவு 12 பி படி மானியங்களைப் பெறுவதற்கு பல்கலைக்கழக மானிய ஆணையத்தால் (யுஜிசி) அங்கீகரிக்கப்பட்டவர்களில் இந்த கல்லூரி ஒன்றாகும்.
## இடம்
எஸ்.ஆர்.எம் திருச்சி கலை மற்றும் அறிவியல் கல்லூரி 130 ஏக்கருக்கும் அதிகமான பரப்பளவில் அமைந்துள்ளது, இந்த கல்லூரி இருங்கலூர் திருச்சியில் அமைந்துள்ளது
## படிப்புகள்
இக்கல்லூரியில் கணினி அறிவியல், இளங்கலை ஆங்கிலம், இளங்கலை கணிதம், வர்த்தக பயன்பாடு பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
சுவாமி தயானந்தா கலை மற்றும் அறிவியல் கல்லூரி

**சுவாமி தயானந்தா கலை அறிவியல் கல்லூரி** (*Swami Dayananda College of Arts & Science*) என்பது 2001ஆம் கல்வியாண்டில் தொடங்கப்பட்ட தனியார் சுயநிதிக் கல்லூரி ஆகும். இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்ட உயர்கல்வி நிறுவனமாகும்.

## அறிமுகம்
இக்கல்லூரி பல்கலைக்கழக மானியக் குழு சட்டத்தின் பிரிவு 12பி படி மானியங்களைப் பெறுவதற்கு தகுதிபெற்ற கல்லூரியாக புது தில்லி, பல்கலைக்கழக மானிய குழுவினால் அங்கீகரிக்கப்பட்டுள்ளது.

## அமைவிடம்
இக்கல்லூரி தமிழ்நாட்டில் திருவாரூர் மாவட்டம் குடவாசல் வட்டத்திலுள்ள மஞ்சக்குடியில் அமைந்துள்ளது.

## படிப்புகள்
இக்கல்லூரியில் கணினி அறிவியல், இளங்கலை ஆங்கிலம், இளங்கலை கணிதம், வர்த்தக பயன்பாடு என 20க்கும் மேல் பிரிவுகளில் பயிற்சி வழங்கப்பட்டு வருகின்றன.

* இளநிலை வணிகவியல்
* இளநிலை வணிகவியல் (வங்கி மேலாண்மை)
* இளநிலை வணிகவியல் (கணினி பயன்பாடு)
* இளநிலை வணிக நிர்வாகவியல்
* இளநிலை கணினி பயன்பாடு
* இளம் அறிவியல் கணினி பயன்பாடு
* இளம் அறிவியல் தகவல் தொழில்நுட்பவியல்
* இளம் அறிவியல் இயற்பியல்
* இளம் அறிவியல் வேதியியல்
* இளம் அறிவியல் கணிதம்
* இளங்கலை ஆங்கிலம்

* முதுநிலை கணினி அறிவியல்
* முதுநிலை வேதியியல்
* முதுநிலை வணிகவியல்

## மேற்கோள்கள்

பகுப்பு:திருவாரூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
உன்முக் சந்த்

**உன்முக் சந்த்** (Unmukt Chand) (பிறப்பு:26 மார்ச், 1993) என்பவர் இந்தியத் துடுப்பாட்ட அணியின்  வீரர் ஆவார். இந்தியத் துடுப்பாட்ட அணிக்காக இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார் . மேலும் இவர் 1994 ஆம் ஆண்டில் முதல் தரத் துடுப்பாட்டப் போட்டிகளிலும், 2010 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2010 ஆம் ஆண்டில் இருபது20 போட்டிகளில் அறிமுகமானார். இவர் தற்போது வரை 60 முதல் தரத் துடுப்பாட்டப் போட்டிகளில் விளையாடி 3184 ஓட்டங்களையும் , 120 பட்டியல் அ துடுப்பாட்டப் போட்டிகளில் விளையாடி 4505 ஓட்டங்களையும் ,77 இருபது20 போட்டிகளில் விளையாடி 1565 ஓட்டங்களையும் எடுத்துள்ளார்.

## முதல் தரத் துடுப்பாட்டம்
இவர் 2010 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார். நவம்பர் 17, தில்லியில் உள்ள துடுப்பாட்ட அரங்கத்தில் குசராத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் இவர் தில்லி துடுப்பாட்ட அணி சார்பாக அறிமுகமானார். பின் 2017 ஆம் ஆண்டில் ஆலூர் துடுப்பாட்ட அரங்கத்தில் கருநாடகத் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக விளையாடினார்.

### பட்டியல் அ
2010 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். பெப்ரவரி 10 சிர்சா துடுப்பாட்ட அரங்கத்தில் சம்மு காஸ்மீர் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக பட்டியல் அ துடுப்பாட்டப் போட்டியில் இவர் அறிமுகமானார்.பின் 2019 ஆம் ஆண்டில் தெஹ்ரா தன் துடுப்பாட்ட அரங்கத்தில் உத்தரகாண்ட் துடுப்பாட்ட அணிக்கு எதிரான சிக்கிம் துடுப்பாட்ட அணி சார்பாக விளையாடினார்.

### இருபது20
2010 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். மார்ச் 14 இந்தூர் துடுப்பாட்ட அரங்கத்தில் அசாம் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் மார்ச் 11 இந்தூரில் உள்ள துடுப்பாட்ட அரங்கத்தில் உத்தரப் பிரதேச துடுப்பாட்ட அணிக்கு எதிரான இருபது20 போட்டியில் இவர் தில்லி துடுப்பாட்ட அணி சார்பாக விளையாடினார்.

2012 ஆம் ஆண்டில் இவரின் தலைமையிலான 19 வயதிற்கு உட்பட்ட இந்தியத் துடுப்பாட்ட அணி  துடுப்பாட்ட உலகக்  கோப்பை வென்றது.டவுன்ஸ்வில்லில் ஆஸ்திரேலியாவுக்கு எதிரான இறுதிப் போட்டியில் அவர் ஆட்டமிழக்காமல் 111 ஓட்டங்கள் எடுத்தார், ஆஸ்திரேலியவின்  முன்னாள் வீரரான இயன் சேப்பலின் பாராட்டைப் பெற்றார்.

## ஆரம்பகால வாழ்க்கை
குமாவோனி ராஜ்புத் குடும்பத்தில் பரமத் சந்த் தாக்கூர் மற்றும் ஆசிரியர்களாக இருக்கும் ராஜேஸ்வரி சந்த் ஆகியோருக்கு மகனாக  உன்முக் சந்த் பிறந்தார். இவர் டி பி எஸ் பள்ளியில் பயின்றார். ஒன்பதாம் வகுப்பு படிக்கும் போது பரகம்பா சாலையில் உள்ள மாடர்ன் பள்ளிக்கு மாறினார்.

## ஐபிஎல்
2011 ஆம் ஆண்டில் நடைபெற்ற இந்தியன் பிரீமியர் லீக் துடுப்பாட்டத் தொடரில் இவர் டெல்லி டேர்டெவில்ஸ் அணி சார்பாக விளையாடினார். ஐபிஎல்லின் 6 ஆவது பருவத்திலும் இவர் விளையாடினார். ஐபிஎல்லின் 7 ஆவது பருவத்தில் 65 இலட்சம் ரூபாய்க்கு இவர் ராஜஸ்தான் ராயல்ஸ் அணி நிர்வாகம் இவரை ஏலத்தில் எடுத்தது. 2015 ஆம் ஆண்டில் மும்பை இந்தியன்ஸ் அணிக்காகத் தேர்வானார்.

## குறிப்புகள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
மனிந்தர் சிங்

**மனிந்தர் சிங்** (Maninder Singh (cricketer)  (பிறப்பு 13 ஜூன் 1965, இந்தியாவின் புனே ) என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். மேலும் இவர் 1980 ஆம் ஆண்டில் முதல் தரத் துடுப்பாட்டப் போட்டிகளிலும், 1982 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 1982 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 145 முதல் தரத் துடுப்பாட்டப் போட்டிகளில் விளையாடி 1387 ஓட்டங்களையும் , 110 பட்டியல் அ துடுப்பாட்டப் போட்டிகளில் விளையாடி 27 ஓட்டங்களையும் ,59 ஒருநாள் துடுப்பாட்டப் போட்டிகளில் விளையாடி  49 ஓட்டங்களையும் 35 தேர்வுத் துடுப்பாட்டப் போட்டிகளில் விளையாடி 99 ஓட்டங்களை எடுத்துள்ளார்.தனது தேர்வுத் துடுப்பாட்ட வாழ்க்கையில் ஒரு நூறு ஓட்டங்களை கூட எடுத்ததில்லை.

### முதல் தரத் துடுப்பாட்டம்
இவர் 1980 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.1934 ஆம் ஆண்டு வரை இவர் முதல் தரத் துடுப்பாட்டப் போட்டிகளில் விளையாடினார்.

### பட்டியல் அ
1983 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். இவர் 1983 ஆம் ஆண்டு முதல் 1994 ஆம் ஆண்டு வரை இவர் பட்டியல் அ போட்டிகளில் விளையாடினார்.

## சர்வதேச போட்டிகள்
1983 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 21 இல் கராச்சியில் நடைபெற்ற ஒருநாள் பன்னாட்டுத் துடுப்பாட்டப் போட்டியில் பாக்கித்தான் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியில் 8 ஓவர்கள் வீசி 47 ஓட்டங்களை வீட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணியில் 80 ஓட்டங்களில் வெற்றி பெற்றது.

1983 ஆம் ஆண்டில் இவர் தேர்வுத் துடுப்பாட்டப் போட்டியில் இவர் அறிமுகமானார். டிசம்பர்  இல் கராச்சியில் நடைபெற்ற ஒருநாள் பன்னாட்டுத் துடுப்பாட்டப் போட்டியில் பாக்கித்தான் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியில் 8 ஓவர்கள் வீசி 47 ஓட்டங்களை வீட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணியில் 80 ஓட்டங்களில் வெற்றி பெற்றது.

1983 ஆம் ஆண்டில் இவர் தேர்வுத் துடுப்பாட்டப் போட்டியில் இவர் அறிமுகமானார். டிசம்பர்  23 இல் கராச்சியில் நடைபெற்ற தேர்வுத்  துடுப்பாட்டப் போட்டியில் பாக்கித்தான் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியின் முதல் ஆட்டப் பகுதியில் 2 பந்துகளில் ஓட்டங்கள் எதுவும் எடுக்காமல் அப்துல் காதர் பந்துவீச்சில் இவர் ஆட்டமிழந்தார். பின் பந்துவீச்சில் 23 நிறைவுகள் வீசி 67 ஓட்டங்களை விட்டுக் கொடுத்தார். இதில் 2 ஓவர்களை வீசினார். ஆனால் இலக்கினைக் கைப்பற்றவில்லை.பின் இரண்டாவது ஆட்டப் பகுதியில் ஒரு பந்தில் ஓட்டங்கள் எதுவும் எடுக்காமல் இம்ரான் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 86 ஓட்டங்களில் ஆட்டமிழந்தார்.

## மேற்கோள்கள்

பகுப்பு:சிராப்சையர் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்தியத் துடுப்பாட்ட வர்ணனையாளர்கள்
தீபக் திஜோரி

**தீபக் திஜோரி** (Deepak Tijori பிறப்பு: ஆகஸ்ட் 28, 1961) ஒரு இந்திய திரைப்பட இயக்குநர் மற்றும் நடிகர் ஆவார். இவர் பெரும்பானமையாக  பாலிவுட் மற்றும் குஜராத்தி படங்களில் பணிபுரிகிறார். மேலும் *ஆஷிகி* (1990), *கிலாடி* (1992), *ஜோ ஜீதா வோஹி சிக்கந்தர்* (1992), *கபி ஆகிய* படங்களில் துணைக் கதாப்பத்திரங்களில் நடித்தன மூலம் இவர் பரவலாக பிரபலமானவர். *ஹான் கபி நா* (1994), *அஞ்சாம்* (1994), *குலாம்* (1998) மற்றும் *பாட்ஷா* (1999). *பெஹ்லா நாஷா* (1993) படத்திலும் முன்னணி நடிகராகவும் நடித்தார். திஜோரி  2000 ஆம் ஆண்டில் *ஊப்ஸ்* எனும் திரைப்படத்தினை முதல் முறையாக இயக்கினார்.மேலும் இவர்  *ஃபாரெப்* (2005), கமோஷ் *.* *காஃப் கி ராத்* (2005), *டாம், டிக், மற்றும் ஹாரி* (2006) மற்றும் *பாக்ஸ்* (2009) போன்றவற்றிலும் இவர் நடித்துள்ளார். திஜோரி தயாரித்த தொலைக்காட்சி குறுந் தொடர் 2001 ஆம் ஆண்டு இந்திய தொலைக்காட்சி அகாடமி விருதுகளில் சிறந்த குறுந்-தொடர் பிரிவில் வென்றது . அவர்  2016 ஆம் ஆண்டில் *டோ லாஃப்ஸன் கி கஹானி*  திரைப்படத்தினை *இயக்கினார்.* .

## ஆரம்பகால வாழ்க்கை மற்றும் தொழில்
டிஜோரி தனது சொந்த ஊரான மும்பையில் உள்ள நர்சி மோஞ்சி கல்லூரியில் பட்டக் படிப்பைப் பயின்றார். கல்லூரியில் படித்தபோது, டிஜோரி ஒரு நாடகக் குழுவில் சேர்ந்தார், அதில் உறுப்பினர்களான அமீர்கான், அசுதோஷ் கோவாரிகர், பரேஷ் ராவல் மற்றும் விபுல் ஷா ஆகியோர் பின்னாளில் பரவலாக அறியப்படடனர். திரைப்படத்தில் நடிக்குமாறு இவரின் நண்பர்கள் இவரை அறிவுறுத்தினர். அதில் துவக்க காலத்தில் இவரால் வெற்றி பெற இயலவில்லை. அவர் ரெடிப் டாட் காம்கு அளித்த பேட்டியில் "மூன்று ஆண்டுகளாக, நான் அலுவலகங்களுக்கு வெளியே உட்கார்ந்து தயாரிப்பாளர்களுடன் பேசி சிறிய கதாப்பாத்திரங்களில் நடிப்பதற்கு வாய்ப்பு கேட்டேன்.  அவை மிகவும் பரிதாபகராமான நாட்களாக இருந்தது எனக் கூறினார். அவர் *சினி பிளிட்ஸ்* பத்திரிகையிலும் விடுதி மேலாளராகவும் பணியாற்றினார்.

## தனிப்பட்ட வாழ்க்கை
டிஜோரியின் மனைவி சிவானி ஒரு ஆடை வடிவமைப்பாளர் ஆவார். திரைப்பட இயக்குநர் கபீர் சதானந்த் மற்றும் பாடகி குனிகா லால் இவருக்கு மைத்துனர்கள் ஆவர்.  மே 10, 2009 அன்று, டிஜோரியின் 13 வயது மகள் சில மணி நேரம் கடத்தப்பட்டார். அவரது சாட்சியத்தின் அடிப்படையில், ஒரு நபர் கைது செய்யப்பட்டார்.

கோரேகாவ்னின் கூட்டுறவு வீட்டுவசதி சங்கம், டிஜோரி மற்றும் அவரது குடும்பத்தினரை 2012 நவம்பரில் வீட்டை விட்டு வெளியேறும்படி கேட்டுக்கொண்டது. டிஜோரி குடும்பம் 2009 முதல் அங்கு வசித்து வந்தது. அங்கு வசிப்பவர்கள் முரட்டுத்தனமாக நடந்து கொண்டனர், சரியான நேரத்தில் கட்டணம் செலுத்தவில்லை, அலுவலக பொறுப்பாளர்களை அவமதித்தார்கள் போன்ற குற்றங்கள் அவர்கள் மீது சுமத்தப்பட்டது. உறுப்பினர்களின் பொதுக் கூட்டத்திற்குப் பிறகு ஒரு தீர்மானத்தை நிறைவேற்றி டிஜோரிக்கு ஒரு தகவல் அனுப்பியது. அதில்  அடுத்த 30 நாட்களுக்குள் அந்த குடியிருப்புகளை காலி செய்யும்படி கேட்டுக் கொண்டது. மேலும் அந்தத் தீர்மானம் உள்ளூர் பதிவாளருக்கும் ஓர் நகல் அனுப்பப்பட்டது.

திஜோரி வாத்லால் எனும் விளம்பரப் படத்தில் நடித்தார். *மிஸ் இந்தியா வேர்ல்டுவைட்* 2006 நிகழ்ச்சியின் நீதிபதிகளில் ஒருவராக இருந்த அவர், 2009 மிஸ் இந்தியா  நிகழ்ச்சியினையும் நடத்தியுள்ளார். டெல்லி மாநகராட்சிக்கு 2002 தேர்தலின் போது, அவர் இந்திய தேசிய காங்கிரசுக்காக பிரச்சாரம் செய்தார்.

## குறிப்புகள்

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:1961 பிறப்புகள்
பவத் கான்

thumb|பவத் கான்
**பவத் அப்சல் கான்** (Fawad Afzal Khan பிறப்பு: நவம்பர் 29, 1981) ஒரு பாகிஸ்தான் நடிகர், தயாரிப்பாளர், திரைக்கதை எழுத்தாளர், விளம்பர மாதிரி மற்றும் பாடகர் ஆவார். பிலிம்பேர் விருது, மூன்று லக்ஸ் ஸ்டைல் விருதுகள் மற்றும் ஆறு ஹம் விருதுகள் உட்பட பல விருதுகளை இவர் பெற்றுள்ளார்.

2010 ஆம் ஆண்டில் வெளியான *தஸ்தான்*  எனும் தொலைக்காட்சி நாடகத்தில் நடித்ததன் மூலம் இவர் பரவலாக அறியப்பட்டார். இதற்காக பாகிஸ்தான் ஊடக விருதுகளில் சிறந்த ஆண் நடிகருக்கான விருதைப் பெற்றார். பாக்கிஸ்தானிய தொலைக்காட்சி *நிகழ்ச்சியான ஹம்ஸஃபர்* (2011) இல் கான் ஒரு முக்கியக் கதாபாத்திரத்தில் நடித்தார், மேலும் சுல்தானா சித்திகியின் நாடகமான *ஜிண்டகி குல்சார் ஹை* (2012) இல் நடித்தார். இரண்டு நிகழ்ச்சிகளுக்காகவும், சிறந்த நடிகருக்கான லக்ஸ் ஸ்டைல் விருதைப் பெற்றார்.2014 ஆம் ஆண்டில்  காதல் நகைச்சுவைத் திரைப்படமான  *கூப்சுரத்* (2014) திரைப்படத்தில் முக்கியக் கதாபாத்திரத்தில் கான் பாலிவுட்டில் அறிமுகமானார். இதற்காக சிறந்த ஆண் அறிமுகத்திற்கான பிலிம்பேர் விருதைப் பெற்றார்.

## ஆரம்பகால வாழ்க்கை
29 நவம்பர் 1981 அன்று லாகூரில் கான் பிறந்தார்  இவர் பதான் வம்சாவளியைச் சேர்ந்தவர் ஆவார் .  அவர் லாகூரில் வசிக்கிறார், பஞ்சாபி இவரின் தாய்மொழி ஆகும்.  இவரின் தந்தை பிரித்தானியாவின் இந்தியாவின் பாட்டியாலாவில் (இப்போது பஞ்சாப், இந்தியா ) பிறந்தார், 1947 பிரிவினைக்குப் பிறகு இளம் வயதிலேயே பாகிஸ்தானுக்கு குடிபெயர்ந்தார். இவரது தாயின் குடும்பம் பிரித்தானியாவின் இந்தியாவின் லக்னோவில் (இப்போது உத்தரபிரதேசம் ) குடியேறியது. கானின் இளாமைப் பருவத்தில் இவரின் தந்தை மருந்து விற்பனையில் இருந்தார். வளைகுடாப் போரின்போது குடும்பம் ஏதென்ஸ், துபாய், ரியாத் மற்றும் மான்செஸ்டரில் வசிக்க வேண்டியிருந்தது.  இவருக்கு 13 வயதாக இருந்தபோது அவரது குடும்பத்தினர் லாகூருக்குத் திரும்பினர்.  குழந்தை பருவத்திலிருந்தே கான் அமிதாப் பச்சன் மற்றும் ரிஷி கபூரின் ரசிகராக இருந்தார். அவருக்கு இரண்டு சகோதரிகள் உள்ளனர். அவரது மூத்த சகோதரி அலியா ஒரு கட்டிடக் கலைஞர் மற்றும் இவரது தங்கை சனா ஒரு மருத்துவராக உள்ளார்.

இவர் ஒரு அமெரிக்க பள்ளியில் படித்தார். அங்கு அவர் இனப் பிரச்சினைகளை எதிர்கொண்டதாகவும் அவரது கூச்ச மற்றும் அமைதியான பாங்கு காரணமாக கொடுமைப்படுத்தப்பட்டதாகவும் கூறினார். கான் ஜோஹர் டவுன் (எல்ஜிஎஸ் ஜே.டி) லாகூர் இலக்கணப் பள்ளியில் தனது ஏ- பிரிவில் தேர்ச்சி பெற்றார்.மேலும் லாகூரில் மென்பொருள் பொறியியலில் இளங்கலைப் பட்டம் பெற்றார். பொறியாளராக  அவருக்கு வேலை கிடைக்காததால் இவர் நடிக்கத் தொடங்கினார். *ஃபோர்ப்ஸ் இந்தியா* நேர்காணலில் தான் விளம்பரத் துறையில் வேலை தேடத் தவறிவிட்டதாக கூறினார்.

## தனிப்பட்ட வாழ்க்கை
கான் ஆடை வடிவமைப்பாளரான சதாஃப் கானை 2005 ஆம் ஆண்டில்  திருமணம் செய்து கொண்டார். இவர்களுக்கு அயன் என்ற மகனும், எலெய்னா என்ற மகளும் உள்ளனர்.

ஒரு விபத்தில் இவரின் கணையம் பாதிப்பிற்கு உள்ளானது. இவரின் 17  ஆம் வயதில் நீரிழிவு நோய் இருப்பது கண்டறியப்பட்டது. நீச்சல் குளத்தின் பின்னால் இந்த விபத்து நிகழ்ந்தது.

## விருது
பிலிம்பேர் விருது, மூன்று லக்ஸ் ஸ்டைல் விருதுகள் மற்றும் ஆறு ஹம் விருதுகள் உட்பட பல விருதுகளை இவர் பெற்றுள்ளார். 2010 ஆம் ஆண்டில் வெளியான *தஸ்தான்*  எனும் தொலைக்காட்சி நாடகத்தில் நடித்தற்காக பாகிஸ்தான் ஊடக விருதுகளில் சிறந்த ஆண் நடிகருக்கான விருதைப் பெற்றார்.

## குறிப்புகள்


பகுப்பு:பஞ்சாப் நபர்கள்
பகுப்பு:பஷ்தூன் மக்கள்
பகுப்பு:பாக்கித்தானிய பாடகர்கள்
பகுப்பு:பாக்கித்தானிய திரைப்பட நடிகர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
பகுப்பு:1981 பிறப்புகள்
சீனிவாசன் கலை மற்றும் அறிவியல் கல்லூரி

**சீனிவாசன் கலை மற்றும் அறிவியல் கல்லூரி** , தனலட்சுமி சீனிவாசன் அறக்கட்டளையின் நிறுவனர் மற்றும்  தலைவர் ஸ்ரீ.ஏ. சீனிவாசனால் 1994 ஜனவரி 18 அன்று தமிழ்நாடு சங்கங்கள் சட்டத்தின் கீழ் பதிவு செய்யப்படுகிறது. இது திருச்சிராப்பள்ளி பாரதிதாசன் பல்கலைக்கழகத்துடன்இணைக்கப்பட்டு தமிழ்நாடு அரசால் அங்கீகரிக்கப்பட்டது.
## அறிமுகம்
கல்லூரி நவம்பர் 29, 2004 அன்று G.O எண் .: எம்.எஸ். 477 மற்றும் திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டது. (குறிப்பு எண் 23015 / டி 1/2004 தேதியிட்டது: 02.12.2004).யுஜிசி சட்டத்தின் பிரிவு 12 பி படி மானியங்களைப் பெறுவதற்கு பல்கலைக்கழக மானிய ஆணையத்தால்  (யுஜிசி) அங்கீகரிக்கப்பட்டவர்களில் இந்த கல்லூரி ஒன்றாகும்.
## இடம்
இந்த கல்லூரி துறையூர் சாலை, பெரம்பலூரில் அமைந்துள்ளது

## துறைகள்
### இளங்கலை
* இளங்கலை தமிழ் (இலக்கியம்)
* இளங்கலை ஆங்கிலம் 
* இளங்கலை பத்திரிகை மற்றும் வெகுஜன தொடர்பு
* இளங்கலை பொருளாதாரம்
* இளங்கலை வியாபார நிர்வாகம்
* இளங்கலை வணிகவியல்
* இளங்கலை வணிகவியல், (CA)
* இளங்கலை வியாபார நிர்வாகம் (விமான மேலாண்மை) 
* இளங்கலை கணிதம்
* இளங்கலை இயற்பியல்
* இளங்கலை வேதியியல்
* இளங்கலை கணினி அறிவியல்
* இளங்கலை உயிரியல் தொழில்நுட்பம்
* இளங்கலை நுண்ணுயிரியல்
* இளங்கலை கணினி பயன்பாட்டியல்
* இளங்கலை தகவல் தொழில்நுட்பம்
* இளங்கலை உணவக மேலாண்மையியல்
* இளங்கலை தடய அறிவியல்

### முதுகலை
* முதுகலை வியாபார நிர்வாகம் (AICTE ஆல் அங்கீகரிக்கப்பட்டது)
* முதுகலை ஆங்கிலம்
* முதுகலை வணிகவியல்
* முதுகலை சமூகப் பணி

### முதுநிலை ஆய்வாளர்
* முதுநிலை ஆய்வாளர் வணிகவியல் 
* முதுநிலை ஆய்வாளர் மேலாண்மை கல்வி
* முதுநிலை ஆய்வாளர் கணினி அறிவியல்
* முதுநிலை ஆய்வாளர் நுண்ணுயிரியல்

## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

## ஆதாரங்கள்

## வெளி இணைப்புகள்
* பெரம்பலூர் மாவட்ட அதிகாரப்பூர்வ வலைத்தளம்

பகுப்பு:பெரம்பலூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
ஜவஹர் பொறியியல் கல்லூரி

**ஜவஹர் பொறியியல் கல்லூரி** என்பது சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. இதனின் பிரதான வளாகம் சென்னை கிண்டி மற்றும் செயற்கைக்கோள் வளாகம் சென்னை குரோமேபேட்டில் உள்ளது. இது செப்டம்பர் 4, 1978-ல் நிறுவப்பட்டது. இது தேசிய நிறுவன தரவரிசை கட்டமைப்பால் ஒட்டுமொத்தமாக இந்தியாவில் பத்தாவது நிறுவனமாகவும், பல்கலைக்கழகங்களில் நான்காவது இடத்திலும், பொறியியலில் எட்டாவது இடத்திலும் உள்ளது

## அறிமுகம்
ஜவஹர் பொறியியல் கல்லூரி  2010 கல்வியாண்டில் தொடங்கப்பட்டது.
## இடம்
சபர்மதி 54, கலைங்கர் கருணாநிதி சாலை, காவேரரங்கன் நகர், சாலிகிராம், சென்னை மாவட்டத்தில் அமைந்துள்ளது
## படிப்புகள்
இக்கல்லூரியில் மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், தொழில்துறை பொறியியல், இயந்திர பொறியியல் என பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

பகுப்பு:சென்னை மாவட்ட பல்கலைக்கழகங்களும் கல்லூரிகளும்
மேதினிநகர்

**மேதினி நகர்** இந்திய மாநிலமான ஜார்க்கண்டில் உள்ள பலாமூ மாவட்டத்தின் நிர்வாகத் தலைமையிடமும், ஒரு நகராட்சியாகும். இந்த நகரம் வடக்கு கோயல் ஆற்றின் கரையில் அமைந்துள்ளது.

## பெயரின் தோற்றம்
1861 ஆம் ஆண்டில் மானுடவியலாளரும் சோட்டா நாக்பூரின் ஆணையாளருமான கர்னல் எட்வர்ட் டுயிட் டால்டன் (1815–1880) என்பவரின் பெயரால் பிரித்தானிய ஆட்சியில் இந்த நகரம்  போது டால்டன்கஞ்ச் என்று பெயரிடப்பட்டது. 2018 ஆம் ஆண்டு ஏப்ரலில் நகராட்சியாக மாறிய பின்னர் பெயர் மாற்றப்பட்டது. இந்த நகரம் அதனை ஆட்சி செய்த மகாராஜா மதினி ரேவின் பெயரால் மெதினிநகர் என்று பெயரிடப்பட்டது. 

## வரலாறு
கி.பி 14 முதல் 15 ஆம் நூற்றாண்டு வரை இந்த பிராந்தியம் செரோ வம்சத்தினரால் ஆட்சி செய்யப்பட்டது. செரோ ஆட்சியாளர்களிடையே மிகவும் பிரபலமானவர் ராஜா மதினி ரே . பாலமு கோட்டை மற்றும் ஷாப்பூர் கோட்டை ஆகியவை இந்த பகுதியில் உள்ள வரலாற்று முக்கியத்துவம் வாய்ந்த அடையாளங்கள் ஆகும். 

## புவியியல்
மேதினிநகர் 24.03 ° வடக்கு 84.07 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 215 மீ (705 அடி) உயரத்தைக் கொண்டுள்ளது.

இந்த நகரத்தில் இருந்து பெட்லா தேசிய பூங்கா 20 கி.மீ தொலைவில் அமைந்துள்ளது. இந்த பூங்கா புலிகளுக்கு பிரபலமானது. பெட்லா தேசியப் பூங்கா பாலமாவு புலி திட்டத்தின் கீழ் வருகிறது. அருகிலுள்ள மற்றொரு சுற்றுலாத் தளமான இடமான கெச்ச்கி, மெதினிநகரில் இருந்து 18 கி.மீ தொலைவில், கோயல் நதி மற்றும் அவுரங்கா நதியின் சங்கமத்தில் அமைந்துள்ளது. அடர்ந்த காடுகளால் மூடப்பட்ட பீடபூமியான நேதர்ஹாட் இந்த நகரத்தின் அருகே அமைந்துள்ளது.

## காலநிலை
மேதினிநகர் கோப்பனின் காலநிலை வகைப்பாட்டின் கீழ் ஈரப்பதமான துணை வெப்பமண்டல காலநிலையைக் கொண்டுள்ளது. 

## போக்குவரத்து
டால்டன்கஞ்ச் ரயில் நிலையம் மெதினிநகரில் உள்ள ரயில் நிலையம் ஆகும்.

டால்டன்கஞ்ச் புதுடில்லிக்கு தென்கிழக்கில் 1,036 கிலோமீட்டர் (644 மைல்) தொலைவில் அமைந்துள்ளது. லக்னோ, பாட்னா, ராஞ்சி, கோட்டா, போபால் சந்தி , அகமதாபாத், டெல்லி , ஜபல்பூர் , கொல்கத்தா, வாரணாசி மற்றும் கயாவிலிருந்து டால்டன்கஞ்ச் ரயில் நிலையத்திற்கு ரயில் மூலம் செல்லலாம் . அருகிலுள்ள விமான நிலையம் ராஞ்சியில் 165 கிலோமீட்டர் (103 மைல்) தொலைவில் உள்ளது. 

பாட்னா, ராஞ்சி, ராய்ப்பூர் , அம்பிகாபூர், கொல்கத்தா, துர்காபூர் , வாரணாசி, ஜாம்ஷெட்பூர், தன்பாத் , டெல்லி, லக்னோ, அலகாபாத் , கோட்டா, கான்பூர் மற்றும் கயா போன்ற நகரங்களுடன் சாலை வழியாக மெதினிநகர் நன்கு இணைக்கப்பட்டுள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 26 வார்டுகளும், 13,821 வீடுகளும் கொண்ட மேதினிநகர் நகராட்சியின் மொத்த மக்கள்தொகை  78,396 ஆகும். அதில் 41,430 ஆண்கள்  மற்றும்  36,966 பெண்கள் உள்ளனர்.  ஆறு வயதிற்குட்பட்ட குழந்தைகள் 9362 (11.94%)  ஆகவுள்ளனர். பாலின விகிதம் 1000 ஆண்களுக்கு, 892  பெண்கள் வீதம் உள்ளனர். சராசரி எழுத்தறிவு 87.89% ஆகவுள்ளது. மக்கள்தொகையில் இந்துக்கள் 77.32%, முஸ்லீம்கள் 19.92%, சமணர்கள் , கிறித்தவர்கள் 1.13% மற்றும் பிறர்  1.63% ஆகவுள்ளனர்.
## சான்றுகள்

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பல்லூடகம் வழி கற்றல்

### பல்லூடகமும்  கற்றலும்
பல்லூடகம் என்பது கேட்டல்,பார்த்தல், வாசித்தல், பேசுதல், எழுதுதல் ஆகிய அனைத்திற்கும் உதவும் வகையிலான வடிவமைப்பைக்கொண்ட கருவி ஆகும். கணினி என்னும் கருவியும் மேற்கூறிய அனைத்தையும் செய்வதற்கு உதவும் கருவியாக இருப்பதால் பல்லூடகம் வழி கற்றல்  என்பதை கணினி வழியாகக் கற்பது என்றும் கூறுவர். இங்கே பல்லூடகம் வழியாகக் கற்றல்  எனக் குறிக்கப்படுவது கணினி இயந்திரத்தின் வழியாக மென்பொருட்களைப் பயன்படுத்திக் கற்பது ஆகும்.

  கணினியில் ஒலி – ஒளி பட இயக்கம், வரைகலை, உரை முதலிய ஊடகங்களை ஒருங்கிணைத்துப் பயன்படுத்துத இயலும்  என்பதால்  கணினியில் காணவும், கேட்கவும் வரையவும் படிக்கவும் எழுதவும் இயலுகிறது.

   கற்பித்தலில் எழுத்தட்டைகள், சொல்லட்டைகள், விளக்க அட்டைகள், பொருத்து அட்டைகள், சுழலட்டைகள், மின்னட்டைகள், வானொலி, ஒலி – ஒளி நாடாக்கள், தொலைக்காட்சி, தலைமேல் வீழ்த்தி, நழுவங்கள், திரைவீழ்த்திகள், முப்பரிமாணங்கள், இயக்கும் மாதிரிகள், உண்மைப்பொருள்கள் எனப் பல்வகைத் துணைக் கருவிகள் கற்பித்தலுக்குப் பயன்படுத்தினர். இவையனைத்தையும் பல்லூடகத்தின் வாயிலகச் செய்துவிட இயலும். சிறப்பான கற்பித்தலுக்குப் பல்லூடகப் பயன்பாடு பெரிதும் உதவும். ஆசிரியர் கணினிப் பயிற்சிப் பெற்றுக் காலத்திற்கேற்பக் கருவிகளைப் பயன்படுத்திக் கற்பித்தல் வேண்டும்.  குழந்தைகள்  எழுதும் போக்குகளையும் அவற்றிற்கான ஒலிகளையும் இயக்கத்தோடு காண்பதற்கான வாய்ப்புள்ளதால் மழலைக் கல்வி முதல் பல்லூடத்தைப் பயன்படுத்தலாம். குழந்தைகள் கணினியை இயக்கித் தானே கற்பதனால் கற்றல் விரைவாக நடைபெறுகிறது. ஆசிரியர் வழிகாட்டியாக இருந்து தேவையான கற்றல் பொருள்களையும் மென்பொருள்களையும் வகுப்பு நிலைக்கேற்ப கொடுத்தால் போதும். ஐயமேற்படும் இடங்களில் காரணக் காரியத்தோடு விளக்கினால் குழந்தைகள் எளிதாகக் கற்றுக் கொள்வர். 

###### கட்டுரைக்கு உதவிய புத்தகங்கள்:
 1. ஆண்டோ பீட்டர் மா., “தமிழும் கணிப்பொறியும்”, சாப்ட்வியூ பப்ளிகேஷன்ஸ்,

118,நெல்சன் மாணிக்கம் சாலை, அமைந்தகரை, சென்னை- 600029, நான்காம் பதிப்பு,

ஜூலை 2011.

2. சந்தானம் எஸ், “கல்விக்கோட்பாடுகளும் தத்துவங்களும்”, பழனியப்பா பிரதர்ஸ்,

சென்னை- 600014, இரண்டாம் பதிப்பு 1976.

பகுப்பு:கற்றல் முறைகள்
அச்குங்கு

**அச்குங்கு** (Achghunk, , பிற பெயர்கள் : Āchghūnḵ) என்பது ஓர் ஊரின் பெயர் ஆகும். இந்த ஊரானது, ஈரான் நாட்டில், தெற்கு கொராசான் மாகாணத்தின் மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் என அழைக்கிறோம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில் சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்த புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 88 நபர்கள் ஆகும். இந்த நபர்கள் மொத்தம் 17 குடும்பங்களில் வாழ்ந்து இருந்தனர்.

## தகவற்பெட்டி விவரம்
தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-

### நாடு

பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.

### மாகாணம்

ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.

### மண்டலம்

மூன்றாம் நிலை, ஆட்சி  ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் **சரெசுடன்** ( , County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம்  என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (** ("city, town"),  ("province, state") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான, தமிழ்ச் சொல் மண்டலம் எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு  நகரங்களையும் (பாரசீகம்:    ) அத்துடன் தெகெசுதன், ஈரான் என்ற ஊர்ப்புறத் திரட்சிகளையும் (    ) பெற்றிருக்கும். இதனுள் ஒரு நகரமே, அந்த மண்டலத்தின் தலைநகராகச் செயல்படுகிறது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.

### பாக்ச்சு

நான்காம் நிலை ஆட்சிப்பிரிவாக, பாக்ச்சுகள் (  ) இருக்கின்றன. பல நேரங்களில், இச்சொல்லானது மண்டலம் (County) என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம். இவைகள் தமிழகத்தின் மாவட்டங்கள் போன்றவை எனலாம். நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில்  அடங்கியுள்ளது.

## மேற்கோள்கள்

பகுப்பு:நஃபந்தான் மண்டல வாழிடங்கள்
பகுப்பு:சூசெஃப்பு ஊரக வட்ட வாழிடங்கள்
மைத்திரேய மகா விகாரம், வடக்கு சுமாத்திரா

**மைத்ரேய மகா விகாரம் (Maha Vihara Maitreya)**, என்பது மேடனில் அமைந்துள்ள ஒரு புத்த கோவில் ஆகும், இது இந்தோனேசியாவின் மிகப்பெரிய வரலாற்று சார்பற்ற புத்த கோயில் என்று கூறப்படுகிறது. இந்தக் கோயில் பெரும்பாலும் விகாரா செமரா அஸ்ரி என்று அழைக்கப்படுகிறது, ஏனெனில் இது செமரா அஸ்ரியின் வீட்டு வளாகத்தில் அமைந்துள்ளது. 

## துவக்கம்
மைத்ரேய மகா விகாரம் 1991 ஆம் ஆண்டில் 4.5 ஹெக்டேர் பரப்பளவில் கட்டப்பட்டது. இக்கோயில் ஆகஸ்ட் 21, 2008 ஆம் நாளன்று திறந்து வைக்கப்பட்டது. 

## மைத்ரேயர்
இந்த கோயில் குறிப்பாக மேடனிலும், பொதுவாக வடக்கு சுமத்ராவிலும்  பௌத்தத்தைப்  பின்பற்றி வருபவர்களுக்கான வழிபாட்டுத் தலமாக உள்ளது. வடக்கு சுமத்ரா நகரத்தில் ஏராளமான சீனர்கள் வாழ்ந்து வருவதால், மைத்ரேயா என்ற பெயருக்கு ஏற்ப, இந்த கோயிலில் மிகவும் பிரபஞ்சத்தில் அன்பைக் கற்பிக்கும் மைத்ரேய புத்தரின் போதனைகள் அதிகம் காணப்படுகின்றன. 

இக்கோயில் இந்தோனேசியாவின் மிகப் பெரிய கோயில்களில் ஒன்றாகும். ஆனால் மைத்ரேய மகா விகாரத்தின் உட்புறம் எளிமையான வடிவில் உள்ளது. அமைதியாக அவ்விடம் தருகின்ற சூழல் நிதானமாக வழிபாடு செய்ய மிகவும் துணை புரிகிறது. 

## மூன்று அறைகள்
இந்தக் கோயில் கட்டிடம் மூன்று முக்கியமான அறைகளைக் கொண்டு அமைந்துள்ளது. முதல் கட்டடத்தில்  ஒரு பொதுவான பக்திசாலா உள்ளது. அந்தக் கட்டிடத்தில் 1,500 பேர் இருக்கும் வசதி உள்ளது. அங்கு.புத்தர் சாக்யமுனி, போதிசத்வா மற்றும் போதிசத்வ சத்தியகலமா அவலோகிதேசுவரா ஆகிய மூவரையும் கொண்டு அமைந்துள்ள பொதுவான வழிபாட்டுத் தலமாக இது உள்ளது.  

இரண்டாவது கட்டடத்தில் 2,500 பேர் இருக்கின்ற மைத்ரேய பக்திசாலா உள்ளது.  இந்த பிரிவில் பக்திசாலாவின் புனித  தலைமையைக் காண முடியும்.இக்கட்டடத்தில் கூடுதலாக, ஒரு சிறப்பு சாப்பாட்டு அறை, வரவேற்பறை மண்டபம் ஆகியவை உள்ளன. 

இதற்கிடையில், மூன்றாவது கட்டிடம் 2,000 பேர் வசிக்கும் கூட்ட அரங்கினைக் கொண்டு அமைந்துள்ளது.  இந்த  அனைத்து கட்டிடங்களிலும் விருந்தினர் மாளிகை உள்ளது, அவற்றில் ஒரு கட்டிடத்தில் உள்ள விருந்தினர் மாளிகை மட்டுமே மிக முழுமையான வசதிகளைக் கொண்டுள்ளது, அதில் அலுவலக இடம், கூட்டம் நடக்கின்ற அறைகள், ரெக்கார்டிங் ஸ்டுடியோக்கள் மற்றும் ஒரு சமூக சமையலறை. ஆகியவை அங்கு காணப்படுகின்றன. 

இந்த கோயிலில் ஒரு பீனிக்ஸ் மற்றும் டிராகன் போன்ற பல சிலைகள் காணப்படுகின்றன. மடத்தின் சுவர்களில் பல்வேறு டிராகன்கள் மற்றும் புராணக் கதைகளில் காணப்படுகின்ற விலங்குகளின் புடைப்புச் சிற்பங்கள் காணப்படுகின்றன.  கோயிலின் வலது புறத்தில் மிதக்கும் தேனீர் நீரூற்று இருந்தது.  

## சிறப்பு
தென் கிழக்கு ஆசியாவில் மிகப்பெரிய புத்தர் கோயிலாக இது கருதப்படுகிறது. மைத்ரேய புத்தரை அமைதியாக வழிபாடு செய்வதற்கான ஏற்ற இடமாக இக்கோயில் அமைந்துள்ளது. மைத்ரேய மகா விகாரத்தில் பல வகையான புத்தர் சிலைகள் பெரிய அளவுகளில் காணப்படுகின்றன. குறிப்பாக மைத்ரேய புத்தரின் சிலைகள் அதிகம் உள்ளன. இக்கோயில் ஐந்து பகுதிகளைக் கொண்டு அமைந்துள்ளது. வழிபாட்டு மண்டபங்கள்,  சிற்பங்கள் கொண்ட அறைகள் உள்ளிட்டவை இங்கு காணப்படுகின்றன. பிற மதத்தை விரும்பும் சுற்றுலாப் பயணிகள் செல்லும் சிறந்த இடமாக இந்த விகாரம் திகழ்கிறது. விகாரத்தின் வளாகத்தில் ஒரு சைவ உணவகம் உள்ளது. இங்கு வரும் சுற்றுலாப் பயணிகள் விகாரத்தின் பகுதிகளில் புகைப்படம் எடுக்க அனுமதி உண்டு. வார இறுதி நாள்களிலும், விடுமுறை நாள்களிலும் இங்கு அதிகமான எண்ணிக்கையில் சுற்றுலாப் பயணிகள் வருகின்றனர். 
holidays.

## குறிப்புகள்

## வெளி இணைப்புகள்

பகுப்பு:Coordinates on Wikidata
பகுப்பு:இந்தோனேசியக் கோயில்கள்
பகுப்பு:இந்தோனேசியாவில் உள்ள பௌத்தக் கோயில்கள்